钦定古今图书集成/明伦汇编/官常典/第783卷 > 王龟
## 钦定古今图书集成/明伦汇编/官常典/第783卷 > 王龟

按《唐书王播传》：“播弟起，起子龟，字大年，性高简，博知
书传，无贵胄气。常以光福第，宾客多，更住永达里，林
木穷僻，构半隐亭以自适。侍父至河中，庐中条山，朔
望一归省，州人号郎君谷，未始以人事自婴。武宗雅
知之，以左拾遗召入谢，自陈病不任职，诏许终父丧。
召为右补阙，再擢屯田员外郎，称疾去。崔玙观察宣”
歙，表为副。龟乐宛陵山水，故从之。入为祠部郎中、史
馆修撰。咸通中，知制诰。铎为相，改太常少卿、同州刺
史。牙将白约素暴横，尝哗言“月禀薄以动士心为乱”，
龟捕杀之，人皆震栗。徙浙东观察使。初，式临州有惠
政，人闻其至，欢迎之。卒，赠工部。子荛，力学有文辞，以
铎当国，不贡进士，终右司员外郎。